General | Institut de Gurb | Pàgina 4\nAquesta setmana se celebra la Setmana Europea de la Mobilitat. El municipi de Gurb i l’institut ens sumem a la programació d’actes d’aquesta setmana, per la qual cosa el divendres dia 20 de setembre el carrer de l’Olivera (on està situat l’institut) estarà tallat. Recomanem… Llegeix més»\nActivitats extraescolars curs 2019-20\nL’Institut de Gurb ofereix 3 activitats extraescolars per al proper curs 2019-20: escalada, robòtica i teatre. Trobareu tota la informació i els enllaços per fer la inscripció a l’apartat d’activitats extraescolars d’aquesta pàgina web.\nMaterial curs 2019-20\nA continuació adjuntem les llistes de material per al proper curs 2019-20:\nMaterial alumnes de 1r d’ESO\nMaterial alumnes de 2n d’ESO\nMaterial alumnes de 3r d’ESO\nMaterial alumnes de 4t d’ESO\nInformació per a les famílies de 1r d’ESO curs 2019-20\nUs facilitem informació pràctica de cara a l’inici del proper curs 2019-20:\nLes classes començaran el dijous dia 12 de setembre. Podeu consultar el calendari del curs 2019-20 a l’inici d’aquesta pàgina web.\nAdjuntem la llista de material necessari per a l’inici de curs. El… Llegeix més»\nLa matrícula per al proper curs 2019-20 es realitzarà entre els dies 20 i 26 de juny. Consulteu l’apartat de secretaria d’aquesta pàgina web per poder obtenir informació sobre l’import de la matrícula i tota la documentació que cal lliurar per tal de fer-la efectiva.\nJa podeu reservar el vostre CD del musical d’aquest any!\nLa posada en escena del dia 13 de juny, junt amb l’enregistrament d’un CD, són els productes finals d’un projecte en què participen més de 200 alumnes de 1r a 4t d’ESO. Aquest any es compta amb la col·laboració de la cantant Ju.\nEl dia… Llegeix més»\nDimecres dia 22 de maig, es va dur a terme, a la Sala de Cultura de l’Ajuntament de Gurb, la primera part del taller Controlem a internet?, a càrrec d’Enric Bastardas. Es tracta d’un taller de dues sessions sobre l’ús responsable del món digital organitzat… Llegeix més»\n3a cursa De Font en Font\nTorna De Font en Font, la cursa solidària de l’Institut de Gurb organitzada pels alumnes de l’optativa d’emprenedoria de 4t. Aquest any es durà a terme el dissabte dia 18 de maig.\nLes inscripcions ja estan obertes. Us podeu inscriure a través de la pàgina… Llegeix més»\nViatge de final d’etapa a Cantàbria\nAdjuntem la presentació Power Point que vam utilitzar a la reunió informativa que es va realitzar ahir, dia 7 de maig, sobre el viatge de final d’etapa que els alumnes de 4t d’ESO realitzaran a Cantàbria del 17 al 21 de juny.\nVIATGE A… Llegeix més»\nBeques i transport escolar per al curs 2019-20\nUs informem que s’han convocat les beques de llibres, material i activitats esportives i/o lúdiques, i els ajuts per activitats esportives extraescolars per al curs 2019-20. Trobareu més informació als enllaços següents:\nBeques de llibres, material i activitats esportives i/o lúdiques.\nAjuts per activitats esportives… Llegeix més»


Ajuntament de Badia del Vallès - El projecte Estima't l'hort, de l'Escola La Sardana, guanya el VI Premi Escola, Agricultura i Alimentació Ecològica\nEl projecte Estima't l'hort, de l'Escola La Sardana, guanya el VI Premi Escola, Agricultura i Alimentació Ecològica\nL'Escola La Sardana, amb el projecte Estima't l'hort, ha estat la guanyadora del primer premi de la VI Edició del Premi Escola, Agricultura i Alimentació Ecològica, creat per la Generalitat de Catalunya i l'Associació Vida Sana. El guardó l'ha lliurat la consellera d'Agricultura, Teresa Jordà.\nEl projecte presentat per l’escola de Badia neix de la idea d’una mestra de transformar l’hort en un espai obert i viu a l’hora del pati, que va comptar amb tot el suport del claustre. L’escola, pares i mares, monitors, PAS i mestres s’han mostrat molt contents per aquest reconeixement.\nEl segon premi va ser atorgat a l’Institut Vall de Llémena de Sant Gregori, Girona, amb el projecte ECO-Recerca i el tercer premi, a l’Institut Cap Norfeu de Roses, amb el projecte Hortalitza’t Norfeu.\nEls guardons es van lliurar ahir, en el marc d’una jornada celebrada a l’Institut Montjuïc, que va guanyar l’anterior edició del premi.\nDes de la primera edició, 242 centres educatius catalans s’han presentat als premis amb projectes relacionats amb l’agricultura i l’alimentació ecològica.\nPots consultar tota la informació del Premi Escola, Agricultura i Alimentació Ecològica a http://setmanabio.cat/premi-escola.\nPublicat el 26.10.2018


Mesa sectorial de 18 de novembre de 2019 [Professors de Secundària (aspepc·sps)]\nMesa sectorial de 18 de novembre de 2019\nMesa Tècnica de Formació Professional\nEl Departament pren com a punt de partida el document “DOCUMENT DE TREBALL SOBRE L’ESTRUCTURA DEL CURRÍCULUM DELS CICLES FORMATIUS DE FORMACIÓ PROFESSIONAL. (v-01.07.19)” ja enviat el passat 3 de juliol de 2019 i tractat en la Mesa Tècnica d’ FP de 8 de juliol de 2019.\nLa Sots Directora General de Formació Professional i Ensenyaments de Règim Especial reitera la posició exposada el juliol, reitera que les orientacions de referència són les que el Departament va veure’s obligat a retirar el passat mes de juny, (Educació deixa sense efecte la resolució d’ FP Dual pel curs 2019-2020), fruit de la pressió sindical.\nProfessors de Secundària (aspepc·sps) reitera la posició del sindicat ja expressada en l’anterior Mesa Tècnica d’ FP i en especial demana dades que corroborin que la implantació dels canvis es basen en dades, o si pel contrari s’està fent la reforma de l’FP sota premisses no contrastades. El Departament es compromet a fer-nos arribar les dades i a proposar un calendari de reunions de la Mesa Tècnica.\nPosició Professors de Secundària (aspepc·sps) ja expressada en la Mesa Tècnica d’FP de 8 de juliol de 2019\nEl Sindicat Professors de Secundària (aspepc·sps) denuncia que el Departament d'Educació, des de la Direcció General d’ FP, vol posar en funcionament un model de Formació Professional exclusivament ocupacional, orientat a les necessitats a curt termini del mercat de treball i allunyat de la formació integral de la professió que necessiten els nostres alumnes.\nNo podem acceptar una de les premisses centrals que mou la reforma del Departament, algunes vegades de forma explícita, altres de forma implícita: que la substitució de la formació a l’Institut per l’anomenada formació en centres de treball millora la formació rebuda per l’alumnat. Ho neguem rotundament i exigim al Departament dades que ho corroborin abans de continuar reformant la formació professional sota aquesta premissa.\nLa Formació Professional moderna neix per acabar amb l’abús de les empreses de la figura de l’aprenent. És a finals dels 80 quan es tornen a implantar les pràctiques en empreses, primer de forma voluntària, després obligatòria, per acabar anomenant les pràctiques “formació en centres de treball”.\nEls alumnes necessiten fer pràctiques per posar en pràctica els coneixements adquirits a l’Institut, però hem de dir clar que les empreses no tenen l’objectiu de formar els alumnes, això ho fem als Instituts. Partim d’un sistema amb unes 350 hores de FCT en cada títol d’ FP; en aquest context substituir hores de mòduls professionals relacionats amb la professió o transversals per hores de pràctiques empitjora la qualitat del sistema de formació professional, la formació rebuda pels alumnes i la societat de la que tots formem part.\nAquesta proposta de modificació es produeix en el marc de l’aplicació de la Llei 10/2015, de Formació i qualificacions professionals, que preveu una progressiva privatització de l’ FP, com hem denunciat en reiterades ocasions, en aquest cas per la via d’abaratir el cost d’oferir un CF per part dels centres privats, en reduir les hores necessàries de professor. També s’equipara progressivament la formació professional inicial del sistema educatiu amb la formació ocupacional. Els alumnes van cada cop més hores a l’empresa i a un cost menor; res garanteix que les empreses no puguin fer rotació d’alumnes en pràctiques a cost 0.\nLa Llei 10/2015,de Formació i qualificacions professionals, converteix la privatització de la formació professional en interès legítim de les Patronals i de determinats sindicats, atès que preveu que determinats serveis de l’ FP com ara el “Servei d'assessorament en la formació professional i reconeixement acadèmic dels aprenentatges assolits mitjançant l'experiència laboral o en activitats socials”, que fins l’aprovació de la Llei es feia en centres públics, sigui susceptible de ser ofert per aquestes organitzacions, a les quals converteix en competidors dels Instituts públics.\nPer tot l’exposat, demanen la derogació immediata de la Llei 10/2015,de Formació i qualificacions professionals.\nEns preocupa que els recursos de professorat que queden a disposició del centre és desviïn fora de l’ FP en virtut del DECRET 102/2010, de 3 d'agost, d'autonomia dels centres educatius, i encara més atès que ens trobem en el context d’aplicació del Decret 150/2017, de 17 d’octubre, de l’atenció educativa a l’alumnat en el marc d’un sistema educatiu inclusiu. No entrem a valorar, aquí, l’encert de les mesures proposades en aquest decret; denunciem que s’està aplicant sense els recursos necessaris, incrementant la pressió en els grups ordinaris dels instituts.\nAquesta proposta de reforma amaga una desinversió en equipaments, atès que la disminució de les hores curriculars es produeix en aquells mòduls professionals més pràctics, que són aquells que necessiten uns equipaments més costosos als centres.\nEl Departament amaga una certificació de coneixements amb desviacions importants respecte de la realitat. S’ha de denunciar que el sistema de FCT i Dual existent pressiona els tutors de FCT/DUAL per tal que certifiquin una formació a l’empresa que no compleix amb el pla d’activitats pactat. Entre d’altres raons, per la política del Departament que ha provocat la consolidació d’una plantilla de més del 50% de professorat interí a l’ FP; per la submissió del professorat a les directrius emanades del departament per l’aplicació del Decret 39/2014, de 25 de març, pel qual es regulen els procediments per definir el perfil i la provisió dels llocs de treball docents; i per les dificultats reals que troben els tutors a l’hora de no tramitar una proposta de “deshomologació” d’un centre de treball, que necessàriament queda a criteri de la Direcció\nNo hi ha dades que demostrin que l’establiment de l’ FP Dual hagi tingut efectes positius, ni en la qualitat de la formació rebuda pels alumnes, ni en la seva inserció laboral. Exigim al Departament que ho estudiï i faci públics els resultats. L'FP Dual s’ha implantat en aquells Cicles Formatius que tenen, prèviament, més inserció laboral; no hi ha dades que corroborin una inserció laboral diferencial de l' FP Dual respecte de l' FP no Dual. A més, en aquells grups on hi ha alumnes “Duals” i “no Duals” la pròpia metodologia de les enquestes provoca que, sense cap millora en la inserció laboral de la FP, la inserció laboral Dual sigui superior a la No Dual.\nNomés un 10% dels alumnes de 2n curs cursen la modalitat Dual. Tot i així el Departament vol unificar el currículum perjudicant tots els alumnes amb la disminució de càrrega horària als mòduls professionals on aprenen la professió en qüestió, tant del 10% que fa Dual com del 90% restant.\nEl Departament d’Educació diu que vol aprofundir en les metodologies competencials a l'aula, i el treball per reptes quan no hi ha cap estudi que demostri que aquestes metodologies, aplicades de forma indiscriminada, millorin els aprenentatges dels alumnes. Ans al contrari, els indicis que tenim en altres etapes educatives, apunten que els alumnes que treballen “per projectes” tenen uns coneixements i capacitats molt per sota dels alumnes que reben una formació estructurada. Exigim al Departament que demostri la bondat d’aquelles metodologies no contrastades abans d’implantar-les de forma generalitzada, en el cas que ens ocupa, a l’ FP.\nDenunciem que no es garanteixi que la tasca tutorial de les empreses sigui l'adient, atès que el tutor de l’empresa no té cap requisit de formació mínim, i, en conseqüència, en alguns casos el tutor de l’empresa té un nivell formatiu inferior al de l’alumne a qui fa de tutor.\nEl Departament reconeix les limitacions de l’autonomia de centres quan considera un problema l’existència de models curriculars diferents en funció del centre educatiu.\nLa proposta d’obtenir 2 títols en 3 anys que “té per objecte facilitar que l’alumnat que els cursi pugui tenir una formació més polivalent dins un mateix camp professional” és un reconeixement explícit de l’excessiva atomització de títols que suposa l’existència de 150 títols diferents de 27 famílies professionals.\nConsideracions respecte “3-Distribució dels mòduls professionals i la seva durada”\nL’increment d’hores de FCT fins a unes 400 hores per cada títol, implica la disminució d’hores de formació en aquells mòduls on els alumnes aprenen la professió. Atès que els Reials Decrets que estableixen els continguts mínims de cada CF estableixen un mínim de 220 hores de FCT, amb caràcter general, i entenent que les pràctiques són necessàries proposem que els nous títols tinguin una FCT de no més de 264 hores i s’incrementin, en conseqüència, les hores a disposició dels mòduls relacionats amb la professió/ofici.\nL’increment d’hores del Mòdul de Síntesi/Projecte fins a les 300 hores que proposa el departament, des de les 33h, 66h o 99h actuals i el consegüent buidat d’hores i continguts dels mòduls relacionats amb la professió/ofici és un despropòsit que va en detriment de la formació dels alumnes, del seu futur desenvolupament professional i de la qualitat dels professionals de la nostra societat. Proposem que el mòdul de Síntesi/Projecte no incrementi el nombre d’hores en cap títol i que s’estudiï la conveniència de reduir-les.\nNo podem acceptar que el mòdul de Síntesi/Projecte faci la funció de “recuperació de les competències i coneixements no adquirits en els mòduls professionals específics cursats anteriorment” ja que implica, de facto, la degradació de la resta de mòduls professionals del títol.\nNo podem acceptar la participació del tutors de l’empresa en els projectes del centre sense demanar-los uns requisits de titulació equivalents als del professorat del centre.\nNo podem acceptar que les hores lectives de professorat adjudicades al mòdul professional de projecte/síntesi, a efectes de càlcul de les plantilles, puguin estar destinades a “altres necessitats que el centre determini” ja que implica una disminució de la dotació de professorat a l’FP.\nDemanem un reconeixement adequat, en complement i en reducció horària, per al tutor de Formació en Centres de Treball.\nDarrera modificació: 19/11/2019 19:39


El Peralada fitxa Vallho i Traoré (Olot) i Carbonell (Alabès B) - Diari de Girona\nEl Peralada fitxa Vallho i Traoré (Olot) i Carbonell (Alabès B)\nEl nou filial blanc-i-vermell comença els entrenaments amb una dotzena de jugadors El club fa oficial també Marc Carbó (Girona B)\ngirona / peralada | m.b. 20.07.2016 | 07:22\nEl central Vallho, de 29 anys, aportarà veterania al Peralada. superdeporte\nParal·lelament a la planificació del primer equip, la direcció esportiva del Girona, en aquest cas Ivan Hammouch, treballa en la configuració de la plantilla del Peralada, nou filial del club blanc-i-vermell aquesta temporada. El conjunt altempordanès va donar ahir el tret de sortida a la pretemporada amb les revisions mèdiques i el primer entrenament. Abans de calçar-se les botes i vestir-se de curt, el Peralada va anunciar les incorporacions de quatre nous jugadors. Es tracta de Marc Vallhonesta i Djak Traoré (Olot), Marc Carbó (Girona B) i de Pablo Carbonell (Alabès B).\nDos reforços de luxe per a l'equip que arriben procedents de Segona B, mentre que Carbonell ho fa del filial del conjunt basc, que jugava a Tercera. Traoré, de 21 anys, és propietat del Girona, la qual cosa ha facilitat l'operació. Hammouch, això sí, l'ha hagut de convèncer que baixi una categoria i competeixi a Tercera Divisió. De la seva banda, el central Vallho, de 29 anys, va refusar la proposta de renovació amb l'Olot seduït per la proposta del Peralada. El lateral esquerre Carbonell, de 22 anys, aterra a les comarques gironines procedent de l'Alabès B, que el va incorporar el curs passat després de despuntar al planter de l'Alcoià. De la seva banda, Marc Carbó seguirà vinculat al Girona després de jugar el curs passat al filial, a Primera Catalana. Carbó ha refusat propostes del Sabadell, l'Olot i del Betis B per quedar-se al Peralada.\nAmb aquestes noves quatre incorporacions, el Peralada ja compta amb una desena de jugadors. La resta de la plantilla la formen David Serrano (Badalona/Girona), Nacho Ruiz (Girona B), Estellés (Sabadell B), Chele (Terrassa), Pau Ribas (L'Escala) i Jorge Sureda i Javi Sánchez (Mallorca juvenil). Els propers dies arribaran més futbolistes.\nEls jugadors disponibles van exercitar-se a les ordres d'Arnau Sala i Xavi Punsí al Municipal de Peralada, en el que va ser el primer entrenament de la pretemporada. El flamant filial gironí alternarà els entrenaments a Peralada i a Girona però els partits els disputarà a l'estadi altempordanès.


Altea celebra aquest divendres el Carnestoltes amb una festa infantil - Altea Digital\nAltea celebra aquest divendres el Carnestoltes amb una festa infantil\nLes instal·lacions del poliesportiu municipal de *Garganes acolliran, de 16:30 a 20:30 hores, una festa gratuïta per a tots els xiquets i xiquetes d’Altea amb multitud d’activitats que amenitzaran la vesprada de Carnestoltes.\nMarga Riera, edil de Cultura i Festes i Aurelia Álvarez, edil d’Educació, han presentat la festa de carnestoltes que l’Ajuntament d’Altea ha organitzat, a través de les seues respectives regidories, divendres que ve, dia 13 de febrer, en les instal·lacions del poliesportiu municipal de Garganes.\nLa festa de carnestoltes, ‘’que és totalment gratuïta’’, com han subratllat ambdues edils, se celebrarà de 16:30 a 20:30 hores, i comptarà amb múltiples activitats com comptacontes, una gran xocolatada, tallers de manualitats, globoflexia, jocs tradicionals, música i saltadors, ‘’que han sigut patrocinats per Caixaltea’’, indicava Marga Riera.\n”En aquesta edició, informava Marga Riera, comptem amb la col·laboració de ‘Projectes Educatius’, que s’encarregaran de la realització dels tallers’’.\nAurelia Álvarez indicava que ‘’s’ha distribuït cartelleria de l’activitat en els col·legis d’Altea, per a donar-la a conèixer entre les famílies’’ i assenyalava que ‘’es durà a terme a cobert, en el poliesportiu municipal, per a evitar el fred d’aquestes dates, així com qualsevol inclemència del temps que poguera desbaratar aquesta festa tan esperada pels xiquets i xiquetes d’Altea’’.\nAmbdues edils han convidat a tots els xiquets i xiquetes d’Altea al fet que acudisquen disfressats a aquesta festa que organitza l’Ajuntament, a la qual també poden assistir amb les seues mares i pares.


Espot anuncia que no hi haurà marxa enrere en la cartera de serveis - Altaveu el diari digital d'Andorra\nEspot anuncia que no hi haurà marxa enrere en la cartera de serveis\nEl cap de Govern admet que tothom es lliure de fer el que vulgui en relació a la proposta del Col·legi de Metges de portar el tema a la Batllia, pero li agradaria "saber quin és aquest aspecte susceptible de reclamació judicial"\n12/04/2022 (14:15 CET)\nXavier Espot, aquest dimarts a Vallnord-Pal Arinsal. sfga\nEl cap de Govern, Xavier Espot ha afirmat que "no es farà marxa enrere en la cartera de serveis" i ha afegit que estan oberts al diàleg però per fer millores però no per canviar aspectes. Admet, però, que "tothom és lliure de fer el que vulgui" en referència a les manifestacions del Col·legi de Metges sobre la possibilitat de portar la cartera de serveis a la Batllia, pero li agradaria "saber quin és aquest aspecte susceptible de reclamació judicial".\nEspot ha fet aquestes declaracions després de la presentació de la Copa del Món de BTT que es farà el mes de juliol a Vallnord-Pal Arinsal. Després de valorar l'impacte econòmic de la competició s'ha referit a la cartera de serveis. "La cartera de serveis és una assignatura pendent de fa molts anys i un compromís electoral. No volia que durant el meu mandat no es pogués fer. No s'havia tirat endavat per la seva complexitat i per la seva especificitat i la necessitat de treballar-la des de molts àmbits. Una cartera de serveis vol dir establir circuits, protocols i uns límits que no poden agradar a tothom. Hem de ser conscients que la cartera de serveis és fonamental".\nEl cap de Govern ha volgut deixar clar que "si un particular vol anar a un metge generalista i, quan hagi de renovar les sessions de fisioteràpia, no vol passar per un especialista, ho podrà continuar fent". "No traiem atribucions als col·lectius, el que fem és protocolalitzar i establir límits des de la perspectiva del reemborsament públic".\nHa reconegut que hi haurà un desgast però que la cartera és clau per contenir la despesa. Ha dit que "sempre estem oberts a dialogar" i ha anunciat que s'està preparant una reunió amb els representants dels col·lectius on assistirà ell mateix, el ministre de Salut, Albert Font i el secretari d'Estat d'Afers Europeus, Landry Riba. Ha demanat que el diàleg sigui raonat i discret. "Hi podem haver retocs o modificacions però mai una marxa enrere. No hi ha motiu d'alarma, tot anirà bé", ha conclòs tot assegurant que no es vol "anticipar ni utilitzar els mitjans de comunicació per anar-nos passant la pilota. Crec que hem de tenir un diàleg cara a cara".


Ens movem, no només per a l’esport: si vols moure’t per la teva ciutat suma’t a la campanya de voluntariat COVID-19 – Parc Esportiu Llobregat\nEns movem, no només per a l’esport: si vols moure’t per la teva ciutat suma’t a la campanya de voluntariat COVID-19\nDes del PELL i el Complex Can Mercader volem recolzar la iniciativa de l’Ajuntament de Cornellà que posa en marxa una bossa de voluntaris i voluntàries per donar suport als col·lectius més vulnerables de la nostra ciutat, davant la situació d’emergència social provocada pel coronavirus.\nLes persones interessades hauran de deixar les seves dades i altra informació requerida a través d’un formulari en línia, i se les trucarà per establir-hi contacte. Clica aquí per veure el formulari.\nSi és important fer esport per al teu bé personal, també és important moure’ns per la comunitat!\nBatega Cornellà – #joemquedoacasa\n26/03/2020 /by Àrea social Procornellà - PELL\nhttps://www.parcesportiullobregat.com/wp-content/uploads/2020/06/voluntariatcoronavirus_p.jpg 135 190 Àrea social Procornellà - PELL https://www.parcesportiullobregat.com/wp-content/uploads/2017/04/LogoAreaSocialPROCpng-300x74.png Àrea social Procornellà - PELL2020-03-26 00:00:002020-06-11 23:48:25Ens movem, no només per a l'esport: si vols moure't per la teva ciutat suma't a la campanya de voluntariat COVID-19\nSegueix-nos al nostre canal de YouTube, cada dia sessions gratuïtes perquè...\nInformació útil pels abon@ts: mesures amb motiu del coronavirus


Noves Homilies: La nova Eva ( Immaculada C.)\nLa nova Eva ( Immaculada C.)\nLa referència a Déu, per tal de discernir entre el bé i el mal, és el punt de partida natural i teològic necessari per a construir una vida moral adequada, capaç d’encarrilar un capteniment positiu, que ens condueixi a l’equilibri psicològic i a la felicitat personal. La narració del Gènesi, que llegim avui, ens mostra l’error d’Adam i Eva quan, per avaluar la causa del seu pecat, no es recorden del manament rebut de Déu, sinó que s’escuden, l’un en la dona i l’altra en la serp: <<La dona que m’heu donat m’ha ofert el fruit d’aquell arbre i n’he menjat>> - diu Adam. Eva, al seu torn, en culpa a la serp: <<És que la serp m’ha enganyat>>.\nMolts, avui, expliquen la causa de llur vida amoral o immoral justificant-se en allò que ara es porta: la interpretació majoritària d’una ètica del laïcisme, els costums aplaudits als mitjans, o les vides esbiaixades de personatges públics o socialment rellevants. Quan no apel·lant a la pròpia autonomia i en la llur llibertat personal, com quan surten amb el “mantra” de: <<el meu cos és meu i faig amb ell el que vull>>. Tot el que no sigui reconèixer humilment que: << He pecat per culpa meva>>.\nMaria, per contra, seguint l’estela dels personatges eminents de l’Antic Testament bíblic, fonamenta la seva vida moral en la comunió personal amb el Déu dels pares, fins al punt de cridar l’atenció de l’Altíssim, a l’hora de cercar una verge digna de ser mare del Messies esperat. La salutació de l’àngel ho explica tot: <<Déu te guard, plena de gràcia, el Senyor és amb tu>>. La gràcia, que fa que Maria sigui Immaculada, la posa el Senyor; la disposició que crida aquella gràcia i l’assenta en la seva ànima d’eminent noblesa, és aportació de Maria. Cosa semblant passaria en nosaltres, si semblant fos la nostra disposició. Si en aquest Advent fóssim capaços de reconèixer-nos culpables de pecat i necessitats del perdó i de la gràcia.


Mapes mentals amb FreeMind | Bloc de Lletres\nManuscrits d’Stendhal →\nMapes mentals amb FreeMind\nPublicat el 30 Novembre 2009 per blocdelletres\nEls col·legues del Bloc de Bellvitge ja van redactar un apunt sobre la creació de mapes mentals amb Freemind al Campus Virtual, d’on hem agafat la imatge que il·lustra aquest apunt. Com que trobem que és una eina amb grans possibilitats, en farem un repàs general:\nQuè és FreeMind?\nEs una eina de programari lliure que permet crear mapes mentals o conceptuals sobre qualsevol tema. És una manera fàcil i amigable d’organitzar i presentar el coneixement.\nPerò què és un mapa mental?\nSegons la definició de Tony Buzán: “Un Mapa mental es la forma más sencilla de gestionar el flujo de información entre tu cerebro y el exterior, porque es el instrumento más eficaz y creativo para tomar notas y planificar tus pensamientos”.\nAixí com els mapes conceptuals permeten la representació gràfica del coneixement de manera que sigui més fàcil l’assimilació dels conceptes i de les relacions que s’estableixen entre ells, els mapes mentals tenen una estructura més jeràrquica i fan servir connectors entre els diferents nodes que el conformen – i poden emprar-se amb les mateixes finalitats. De fet, sovint es parla dels dos termes indistintament.\nQualsevol mapa comença amb una idea central, denominada node o nòdul a partir del qual penjaran la resta d’idees secundàries. Cada branca es pot subdividir en branques secundàries i les podem modificar en tot moment.\nAlgunes de les opcions que es poden fer són:\n• Canviar l’ordre de les branques que pengen dintre d’un mateix node.\n• Donar format i color als nodes i als enllaços entre nodes.\n• Introduir etiquetes distintives per a cada branca si és necessari. Hi ha tota una llista d’icones per escollir. Es poden incorporar, canviar i esborrar fàcilment.\n• Incloure núvols que envoltin els nodes.\n• Es poden introduir enllaços o imatges com a nodes.\n• Permet l’exportació en diferents formats: pdf, jpg, mm, html, etc.\nEns pot servir de suport en:\n• Realitzar esquemes generals per estudiar\n• Organitzar les idees\n• Disseny de projectes i planificació\n• Com a suport en la docència\n• Per desenvolupar idees i treballar en grup\nMés informació sobre aquesta eina:\nFreeMind. Mapas conceptuales\nProgrames similars en línia, de descàrrega lliure o de versió a prova:\nCayra | Bubbl.us | NovaMind Express | SmartDraw | XMind | CMapTools | Mindomo | Edraw Mindmap | Mappio.com\nAquesta entrada s'ha publicat en El Recurs de la setmana, Recursos web i etiquetada amb eines, FreeMind, mapes mentals. Afegiu a les adreces d'interès l'enllaç permanent.


Arxiu de notícies / Gurb\nGurb farà un pla pel manteniment dels carrers i actualitzarà més la seva pàgina web\n19|11|08 13:54 | A instàncies d’ERC, Gurb farà un pla d’inversions pel manteniment dels carrers i una web més participativa. En el darrer ple es van aprovar per unanimitat (ERC i CiU) les dues mocions presentades pels republicans. L’Ajuntament va decidir elaborar un Pla...\nERC de Gurb considera que la despesa de 560.000 euros per la gespa artificial del camp 'no és una prioritat'\n23|10|08 14:36 | ERC de Gurb creu que gastar 560.000 euros pel camp de gespa artificial no és una prioritat. El grup municipal d’ERC va votar en contra del projecte de construcció del camp de gespa per considerar que és una despesa excessiva i no prioritària. Segons el...\nEl Grup de Defensa del Ter denuncia que hi ha massa polígons a Osona\n11|10|08 13:57 | Aquest dissabte al matí ha tingut lloc a Gurb un acte reivindicatiu a mans del Grup de Defensa del Ter. Aquesta reivindicació té com a objectiu que la gent s’adoni que no es pot continuar ocupant el territori tal i com es fa des de 10 anys enrere. El GDT ha...\nGurb digitaliza més de 3.000 pàgines de les actes dels plens municipals, des del 1895 fins al 2003\n08|10|08 14:44 | L’ajuntament de Gurb ha digitalitzat totes les actes dels plens municipals des de l’any 1895 i fins al 2003. En total, es tracta d’un patrimoni que ara es pot consultar a través de l’ordinador, si es sol·licita una cita prèvia a l’Ajuntament. Són...\nGurb compte a partir d'avui amb un nou Punt Jove\n06|09|08 12:31 | Aquesta tarda a Gurb es farà la inauguració del nou Punt Jove, un espai serà la referència pels joves del poble en temes que els involucrin. La idea és que tots els nois i noies, d’entre 14 i 18 anys, tinguin un espai per poder fer coses com: informar-se sobre...\nERC de Gurb critica l'equip de govern per haver aconseguit pocs diners del PUOSC\n30|07|08 17:47 | El grup municipal d’Esquerra de Gurb ha emès un comunicat on lamenta els pocs diners que ha aconseguit CiU del PUOSC pel període 2008-2012. Dels 51 municipis d’Osona, Gurb és el 14è en població i el 35è en ajuts del PUOSC 2008-2012. En el cas de la...\n21|07|08 19:45 | ERC de Gurb considera que l'equip de govern de CiU s'ha dedicat 'a vendre fum' en l'anunci fet de la construcció d'una piscina coberta municipal. El portaveu del grup de l'oposició, Carles Mundó, diu que no els sembla 'seriós' que s'hagi fet públic aquest...\nDetingut un jove acusat de robar objectes de cotxes a un aparcament d'una discoteca de Gurb\n30|06|08 19:08 | Els Mossos d'Esquadra han detingut un jove de 19 anys i veí de Vic acusat de sostreure objectes d'un cotxe aparcat a un pàrquing proper a la zona d'oci que hi ha a Gurb. Els fets van passar dissabte a tres quarts de 6 de la matinada. La conductora del vehicle el va...\nEls investigadors troben 13 cossos a la fossa comuna de Gurb\n13|06|08 13:31 | Després de deu dies d’excavacions, avui l’equip d’investigadors del departament d’Interior i la Universitat Autònoma de Barcelona ha finalitzat els treballs d’exhumació de la fossa comuna de Gurb. S’han localitzat les restes de 13 persones, tot i...\nPrimer < 7 8 9 10 >


Patrimoni Cultural Immaterial | Inventari de danses vives de Catalunya\nBall de cercolets ballat per 8 o 12 persones (parelles mixtes). La dansa coneguda com Ball de cercolets consta de diverses figures com són el quadre, l'estrella i el globus. També tenen altres balls com són els Platerets, el Ball rodó, la Serp, la Cercavila. El dia 31 d'agost al migdia fa l'actuació de lluïment a la plaça de la Vila.\nAcompanyament musical: gralles i timbal.\nVestuari: els homes porten pantalons i camisa blancs, faldellí, camalls i faixa de color vermell, mocador florejat al cap i espardenyes amb vetes vermelles i blaves; el Capità porta un farcell creuat a l'espatlla. Les dones porten una brusa blanca, faldilla de color, cinturó amb cascavells i espardenyes amb veta vermella.\nLa primera referència és de 1716. Al llarg del segle XIX i XX apareix documentat en múltiples ocasions conservant-se fins a l'actualitat.\nEls cèrcols de fusta coberts de cotó fluix i cintes es renoven anualment. Primer es posen en remull i s'assequen a l'aire lliure per donar-los flexibilitat seguint un costum heretat dels seus antecessors. Seguidament es cobreix el cèrcol amb cotó fluix i s'hi entortolliguen les cintes.\nFesta major en honor a Sant Fèlix Màrtir (29 - 31 d'agost).\nAssociació Ball de cercolets de Vilafranca del Penedès\n6 homes i 6 dones en edat adulta.\nSeguici festiu format pels elements i balls següents: drac, ball de diables, ball d'en Serrallonga, ball de l'àliga, ball dels gegants, ball de nans, ball dels capgrossos, ball de cotonines, ball de panderetes, ball de pastorets, ball de cercolets, ball pla, ball de figuetaires, ball de bastons, ball de panderos, ball de les gitanes, Falcons, colles castelleres, moixiganga i ball dels malcasats.


Akin desafia Romney i no deixa la seva campanya per entrar al Senat\nEl congressista republicà va demanar perdó per les seves declaracions, però diversos membres del seu partit li van demanar que abandonés la campanya\n2 min. Washington 22/08/2012 19:26\n260x366 Todd Akin es va disculpar en un vídeo penjat a la xarxa Todd Akin es va disculpar en un vídeo penjat a la xarxa\nTodd Akin, el congressista republicà que va aixecar la polèmica parlant de violacions “legítimes”, ha deixat passar aquest dimecres l'últim dia que tenia per abandonar la cursa electoral que podria dur-lo a aconseguir un escó al Senat. Akin ha assegurat que continuarà amb la seva campanya, desafiant així alts membres del seu partit, com el mateix candidat Mitt Romney, que li havien demanat que l'abandonés.\nEn declaracions a diversos programes de televisió, Akin ha assegurat que la seva persistència no és pel seu “ego, sinó que reflecteix la voluntat dels votants de Missouri”, que li havien donat en una enquesta recent 11 punts d'avantatge sobre la seva rival al Senat, la demòcrata Claire McCaskill. “La gent de Missouri m'ha escollit, i crec que no estaria bé que els caps del partit decidissin anul·lar aquests votants”, ha dit.\nAkin va ser durament criticat tant per dirigents del Partit Republicà com del sector demòcrata i per organitzacions de dones que han titllat d'”intolerables” les declaracions del congressista en què assegurava que els cos de les dones té mecanismes per evitar l'embaràs en casos de violació.\nL'aspirant al Senat es va disculpar poc després de fer les declaracions, i aquest dimecres ha acceptat que no tenien base científica i que estava “mal informat”. “El tema és que sí, pot sorgir un embaràs com a resultat d'una violació, ho entenc i reconec el fet”, ha dit Akin, que, no obstant això, s'ha seguit declarant contrari a l'avortament en casos de violació.\nTot i la polèmica que ha aixecat el congressista, els republicans volen recuperar el control del Senat, ara en mans dels demòcrates, i treure un ferm candidat a aconseguir un escó podria perjudicar-los, i és per això que alguns membres del partit segueixen donant suport a Akin. Tim Wildmon, president de la conservadora Associació de Famílies Americanes, ha acusat els mitjans d'esquerres de donar massa cobertura al que considera un “error en l'ús del llenguatge” i ha defensat la candidatura del congressista.


Realment ens cuidem els metges? | Metges de Catalunya\nRealment ens cuidem els metges?\nMetges de Catalunya informa que aquestes dades s'incorporaran al fitxer que el sindicat té inscrit en el registre general de l'Agència Espanyola de Protecció de Dades, per a aquells usos permesos per la llei i pels Estatuts de l'organització. En qualsevol cas, es podran exercir els drets d'accés, de rectificació, de cancel·lació i d'oposició, mitjançant comunicació escrita a la seu de Metges de Catalunya (Consell de Cent, 471-475, esc. B, entl. 3a. - 08013 Barcelona). Metges de Catalunya es responsabilitza que les dades transferides estaran protegides i que seran tractades amb estricta confidencialitat, d'acord amb el que disposa la Llei orgànica 15/1999 de 13 de desembre, de protecció de dades de caràcter personal.


L'executiu anuncia la derogació de la llei de l'avortament de l'any 2015 - Diari de Girona\nL'executiu anuncia la derogació de la llei de l'avortament de l'any 2015\nddg 07.10.2020 | 23:59\nL'executiu anuncia la derogació de la llei de l'avortament de l'any 2015 Diari de Girona\nLa ministra d'Igualtat, Irene Montero, va anunciar ahir que el Govern ha començat els treballs per canviar la llei d'interrupció de l'embaràs i derogar la reforma de 2015 amb l'objectiu que totes les dones tinguin el dret a decidir sobre els seus cossos.\nEn una compareixença davant la Comissió d'Igualtat de Congrés dels Diputats, Montero va avançar que es modificarà la llei de salut sexual i reproductiva i de la interrupció voluntària de l'embaràs, que inclourà el dret a les «formes més noves» d'anticoncepció i la promoció de l'educació sexual i reproductiva. En aquesta reforma, es va incloure que les menors de 16 i 17 anys havien de tenir el consentiment patern o dels seus tutors legals per poder avortar.\nNo obstant això, Montero no va especificar més sobre aquesta reforma que, segons va explicar, busca «assegurar» que «totes les dones» tenen «dret a decidir sobre els seus cossos» i que l'executiu està «fent tot el possible per millorar la salut sexual» de totes elles. Això, va assenyalar, implica el dret a «formes més noves» d'anticoncepció i la promoció de l'educació sexual i reproductiva.\nPer altra banda, Montero també va avançar la intenció del Govern d'estendre l'atenció integral que reben les víctimes de violència de gènere a les víctimes de tota «violència masclista», com les agressions sexuals o l'explotació sexual.\nEs farà a través del que va anomenar «Pla Espanya et protegeix contra la violència masclista» i implicarà incrementar els serveis d'assistència telefònica i digital a les víctimes, els dispositius de control telemàtic d'agressors i la construcció de cinquanta centres d'atenció integral, entre altres mesures.\nDavant la Comissió d'Igualtat de Congrés, Montero va emmarcar aquest projecte en el Pla de Recuperació per a Espanya dissenyat pel Govern i va advocar per comptar amb «una agenda feminista per a la reconstrucció del país». A més, el Consell de Ministres aprovarà en les properes setmanes dos reglaments, en forma de reials decrets, per regular la igualtat salarial i que obligaran les empreses a registrar els seus plans d'igualtat.\nEl Govern reformarà de la Llei d'avortament per a "assegurar-se" que "totes les dones" tenen dret a decidir en el seu cos.\nIglesias i Montero cancel·len les vacances a Astúries per amenaces.


Supercompetentes en... Lengua castellana. 3 Primaria. Construïm. Cuaderno | Cruïlla\nInici > Catàleg » > Publicacions escolars > Supercompetentes en... Lengua castellana. 3 Primaria. Construïm. Cuaderno\nSelect ratingGive Supercompetentes en... Lengua castellana. 3 Primaria. Construïm. Cuaderno 1/5Give Supercompetentes en... Lengua castellana. 3 Primaria. Construïm. Cuaderno 2/5Give Supercompetentes en... Lengua castellana. 3 Primaria. Construïm. Cuaderno 3/5Give Supercompetentes en... Lengua castellana. 3 Primaria. Construïm. Cuaderno 4/5Give Supercompetentes en... Lengua castellana. 3 Primaria. Construïm. Cuaderno 5/5


EL BIGOTI de Carrère llegit per Ramon Mas de Males Herbes (21.01.15) - laBreu Edicions : laBreu Edicions EL BIGOTI de Carrère llegit per Ramon Mas de Males Herbes (21.01.15) - laBreu Edicions\nA l’extraordinària biografia novel·lada de Philip K. Dick escrita per Emmanuel Carrère, l’autor francès parla del gran canvi en la literatura de gènere ocorregut a finals dels anys cinquanta, esmentant noms com Richard Matheson,Robert Sheckley o Frederic Brown, autors d’un indubtable valor literari que són vells amics pels lectors habituals d’aquest blog. Continua dient que els seus relats giraven “en torno a un desenlace final que confundia los puntos de referencia y trastocaba subrepticiamente el orden de las cosas. A medio camino entre el fantástico tradicional y la ciencia ficción…” i segueix “esta escuela es poco conocida en Francia (yo mismo pude comprobarlo cuando publiqué una novela, El bigote, que era casi una imitacion de Matheson, nombre que ningún crítico mencionó, mientras que el de Kafka apareció en muchas criticas).”\nBé, doncs, per desgràcia pels lectors catalans, sembla que vint-i-nou anys després, a casa nostra, la història es repeteix. Els crítics han parlat de Kafka, de l’absurd o de patologies clíniques, massa tancats en els seus prejudicis per plantejar-se que un autor “literari” pugui estar influenciat per autors “de gènere”. O potser, senzillament, és que desconeixen que alguns dels autors més lúcids i talentosos del segle XX, s’han mogut dins les coordenades de la ciència ficció. Així mateix ho afirma Houellebecq en el seu cèlebre article sobre Lafferty i Clifford D. Simak, quan escriu “no creo exagerar cuando digo que, a nivel intelectual, no quedaria nada de la segunda mitad del siglo XX si no fuera por la ciencia ficción. Es algo que habrá que habrá de tenerse en cuenta el dia que quiera escribir la historia literaria de ese siglo”.\nDit això, anem a parlar del llibre. El protagonista d’aquesta novel·la és un home que un bon dia decideix afaitar-se un bigoti que fa deu anys que llueix. La sorpresa arriba quan s’adona que ningú fa el més mínim comentari al respecte, ni la seva dona, ni els amics, ni els companys de feina, i quan ell intenta parlar del tema li diuen que no n’ha dut mai, de bigoti. A partir d’aquí es van ensorrant diferents elements (en aparença aleatoris) de la seva quotidianitat, arrossegant-lo a una realitat que no encaixa amb la que ell recorda. El gran mèrit de Carrère, sens dubte, és el d’aprofundir en la psicologia d’un personatge que, a mesura que la realitat es va desestructurant darrera seu, es replanteja (una vegada i una altra) les hipòtesis que li permetrien comprendre la situació. Bé, totes menys una: en cap moment obre la porta a una explicació sobrenatural, i crec que aquí, en certa manera, hi ha el quid de la qüestió.\nSigui com sigui, la perplexitat inicial deriva en desconfiança, paranoia i angoixa. Però són els fets inexplicables el que pertorba psicològicament al protagonista i no al contrari. I és el malestar que li causa la seva incapacitat per entendre el que no té una explicació racional, el que conforma el gruix d’aquest llibret esplèndid.\nA grans trets, l’estructura de El bigoti és la d’un capítol de La dimensió desconeguda o d’una novel·la de Philip K. Dick: el personatge trenca amb la quotidianitat i es veu abocat a un món igual però diferent, com si tragués el nas en una “penúltima veritat” dickiana, que reconeix però que no és la seva del tot. La gran aportació de Carrère, però, és el de centrar la trama en els processos psicològics del protagonista més que en el seu intent de sobreviure en aquest món que no comprèn.\nRamon Mas, al bloc de Males Herbes (21.01.15)\nCategoria: Blogs, Col·leccions, La intrusa, Premsa | Etiquetes: El bigoti, Emmanuel Carrère, ferran ràfols, literatura francesa, males herbes, ramon mas, ressenyes


La despesa global en sous dels polítics és un 24% superior a la de fa quatre anys | Viu Molins de Rei\nEl cost anual que suposaran a partir d’ara els sous dels polítics i els grups municipals és de 422.730,96 euros. Fa quatre anys es dedicaven 340.593,66 euros per fer front als pagaments dels càrrecs electes i els grups municipals segons les xifres publicades per la CUP a la seva pàgina web. La diferència entre la despesa del 2007 i l’actual és d’un 24%, una xifra superior al 8,9% que ha pujat l’IPC en aquest mateix període.\nLa CUP va fer públics els seus càlculs en el ple municipal del 7 de juliol, en el que va votar en contra de la proposta de la rebaixa d’un 5% del sou de l’alcalde i els regidors amb dedicació exclusiva. “Creiem que cal rebaixar encara més uns salaris i retribucions que van ser augmentats de forma abusiva el 2007”, va explicar en el ple municipal el portaveu de la CUP, Àlex Maymó.\nL’alcalde de Molins de Rei, Xavi Paz, va assegurar en la roda de premsa prèvia al ple municipal que “els sous es posen al nivell del 2007 aplicant l’IPC”. L’IPC de juny del 2007 a juny del 2011, segons dades del Instituto Nacional de Estadística, ha pujat un 8,9%. Si es complís un increment del sou en relació al de fa quatre anys equivalent a la pujada de l’IPC, Xavi Paz cobraria 50.889,66 € bruts, gairebé 1.800 € menys a l’any dels que ha anunciat, segons els càlculs d’actualització de rendes de l’INE. Una proporció similar s’estalviaria amb els regidors de dedicació exclusiva, que passarien a cobrar 44.575,74 € anuals, més de 1.600 € per sota dels 46.204,33 € bruts que cobraran Mònica Santamans, Joaquim Martí i Miguel Zaragoza.\nMés alt que al 2007, més baix que al 2009\nFa quatre anys, l’equip de govern es va augmentar els sous un 34% en el cas de l’alcalde i les dedicacions exclusives i un 128% als regidors amb dedicació parcial. Posteriorment, al 2009, amb l’arribada de la crisi econòmica es va fer una rebaixa del 6% en el cas de l’alcalde, un 7% els regidors amb dedicació exclusiva i un 9,2% els que ho feien a temps parcial. Els regidors de l’oposició en aquell moment van notar una rebaixa del sou en un 23,8%, arribant al 67% en el cas dels portaveus. L’alt increment de l’inici de la legislatura del 2007 ha comportat que amb petites rebaixes al 2009 i al 2011 encara no s’hagi contrarestat la pujada de sous de fa quatre anys duta a terme per Iniciativa per Molins de Rei, ERC i CiU amb el suport del PSC, en aquells moments a l’oposició.\nEtiquetes:Alex Maymó austeritat INE IPC Joan Ramon Casals Joaquim Martí Monica Santamans sous Xavi Paz